রাজ্যে ৪ নতুন লাইন! বড় ঘোষণা রেলের, কোন রুটে ছুটবে নতুন ট্রেন?

কলকাতা: ভোটমুখী বাংলায় একগুচ্ছ প্রকল্পের অনুমদন দিল রেল (Indian Railways)। রাজ্যের সীমান্তবর্তী এলাকায় ছাড়পত্র পেল চারটি নতুন রেলরুট (New Rail Route)। এর ফলে বিরাটভাবে উপকৃত হতে চলেছে উত্তর ২৪ পরগনা (North 24 Parganas) ও নদিয়া (Nadia) জেলায় মানুষজন। পাশাপাশি এই প্রকল্পগুলির মাধ্যমে ভারত–বাংলাদেশ সীমান্ত এলাকায় রেল যোগাযোগ মজবুত হওয়ায় জাতীয় নিরাপত্তার ক্ষেত্রেও ইতিবাচক প্রভাব পড়বে বলে মনে করা হচ্ছে।

পূর্ব রেল (Eastern Railways) যে চারটি নতুন লাইন প্রকল্পের ঘোষণা করেছে, তার মধ্যে রয়েছে ১১.৫ কিলোমিটার লম্বা বনগাঁ–চাঁদাবাজার (Bangaon–Chandabazar) রুট, ২০ কিলোমিটার লম্বা বনগাঁ–পরমহেশতলা (Bangaon–Poramaheshtala) রুট, ১৩.৮ কিলোমিটার লম্বা চাঁদাবাজার–বাগদা (Chandabazar–Bagdah) রুট এবং ৮.১৭ কিলোমিটার লম্বা রানাঘাট (আরানঘাটা)–দত্তফুলিয়া (Ranaghat Aranghata–Duttaphulia) রুট। এখন একনজরে দেখে নিন এই চার নয়া লাইনে কী কী কাজ করবে পূর্ব রেল।

আরও পড়ুন: চলবে ইন্টারলকিং-এর কাজ, বাতিল হচ্ছে একাধিক ট্রেন!

বনগাঁ–চাঁদাবাজার নতুন লাইন: বনগাঁ জংশন থেকে চাঁদাবাজার পর্যন্ত এই নতুন লাইনে তিনটি বড় ও একটি ছোট সেতু নির্মাণের পরিকল্পনা রয়েছে। যাত্রী সুবিধার জন্য নতুন স্টেশন, প্ল্যাটফর্ম শেড, ফুট ওভার ব্রিজ ও টিকিট কাউন্টার তৈরি করা হবে।

বনগাঁ–পরমহেশতলা নতুন লাইন: বনগাঁ থেকে কল্যাণীর দিকে পরমহেশতলা পর্যন্ত এই রেললাইন প্রকল্পে একটি বড় ও ৩৭টি ছোট সেতু নির্মিত হবে। বনগাঁ–রানাঘাট শাখা লাইনের কাছ থেকে এই নতুন লাইনের সূচনা হবে।

চাঁদাবাজার–বাগদা নতুন লাইন: বনগাঁ–পেট্রাপোল শাখা থেকে শুরু হয়ে এই ব্রডগেজ লাইনটি বনগাঁ–বাগদা রাজ্য সড়কের সমান্তরালভাবে চলবে। এখানে দু’টি বড় ও ১৪টি ছোট সেতু নির্মাণের পরিকল্পনা রয়েছে।

রানাঘাট (আরানঘাটা)–দত্তফুলিয়া নতুন লাইন: রানাঘাট জংশনের সঙ্গে দত্তফুলিয়ার সরাসরি রেল যোগাযোগ গড়ে তুলতেই এই প্রকল্প হাতে নিয়েছে পূর্ব রেল। নতুন এই লাইনে ১৫টি ছোট সেতু নির্মিত হবে এবং আরানঘাটা থেকে দত্তফুলিয়া পর্যন্ত রাজ্য সড়কের সমান্তরালে লাইনটি বিস্তৃত হবে।